CELEX: 62012CN0001
Language: da
Date: 2012-01-03 00:00:00
Title: Sag C-1/12: Anmodning om præjudiciel afgørelse indgivet af Tribunal da Relação de Lisboa (Portugal) den 3. januar 2012 — Ordem dos Técnicos Oficiais de Contas mod Autoridade da Concorrência

24.3.2012   
            
            
               DA
            
            
               Den Europæiske Unions Tidende
            
            
               C 89/12
            
         Anmodning om præjudiciel afgørelse indgivet af Tribunal da Relação de Lisboa (Portugal) den 3. januar 2012 — Ordem dos Técnicos Oficiais de Contas mod Autoridade da Concorrência
   (Sag C-1/12)
   2012/C 89/18
   Processprog: portugisisk
   
      Den forelæggende ret
   
   Tribunal da Relação de Lisboa
   
      Parter i hovedsagen
   
   
      Sagsøger: Ordem dos Técnicos Oficiais de Contas
   
      Sagsøgt: Autoridade da Concorrência
   
      Præjudicielle spørgsmål
   
   
               1)
            
            
               Skal et organ som Ordem dos Técnicos Oficiais de Contas (OTOC) med henblik på anvendelsen af Fællesskabets konkurrenceregler (uddannelsesmarkedet) som helhed anses for en virksomhedssammenslutning? Skal artikel 101, stk. 2, TEUF i givet fald fortolkes således, at et organ, der som OTOC i overensstemmelse med de retlige krav udsteder almindeligt gældende bindende regler vedrørende obligatorisk uddannelse af autoriserede bogholdere til sikring af, at borgerne modtager en pålidelig kvalitetsydelse, også er omfattet heraf?
            
         
               2)
            
            
               Hvis et organ som OTOC er retligt forpligtet til at gennemføre et system med obligatorisk uddannelse for dets medlemmer, kan den nugældende artikel 101 TEUF da fortolkes således, at bestemmelsen muliggør en anfægtelse af indførelsen af et uddannelsessystem, som OTOC er retligt forpligtet til at indføre, og af det regulativ, hvorved systemet gennemføres, for så vidt som OTOC blot foretager en gennemførelse af forpligtelsen, der nøje følger de retlige krav? Eller falder en sådan problemstilling derimod uden for artikel 101 TEUF’s anvendelsesområde, og skal den vurderes på grundlag af den nugældende artikel 56 TEUF ff.?
            
         
               3)
            
            
               Er den nugældende artikel 101 TEUF og 102 TEUF, under hensyn til at genstanden for Wouters-dommen (1) såvel som for andre tilsvarende domme var regulering med indflydelse på den pågældende erhvervssammenslutnings erhvervsdrivende medlemmers økonomiske virksomhed, til hinder for en regulering på området for uddannelse af autoriserede bogholdere, der ikke har direkte indvirkning på disse erhvervsdrivendes økonomiske virksomhed?
            
         
               4)
            
            
               Kan en erhvervssammenslutning i lyset af Unionens konkurrenceret (på uddannelsesmarkedet) for udøvelse af erhvervet kræve bestemte former for uddannelse, som kun erhvervssammenslutningen udbyder?
            
         
      (1)  Domstolens dom af 19.2.2002, sag C-309/99, Sml. I, s. 1577.